**Kitöltési útmutató**

**talajterhelési díj bevalláshoz**

Talajterhelési díj bevallást annak a kibocsátónak kell tennie, aki/amely a helyi önkormányzat rendelete alapján a díj fizetésére kötelezett.

A talajterhelési díj fizetése alól mentességet élvező személyeknek csak az adóbevallás I. részét, valamint az 1. számú betétlapot (2016. évre vonatkozó adómentességi nyilatkozatról) kell kitöltenie.

A talajterhelési díj bevallást a 2016. évi tényleges vízfogyasztási adatok alapján kell kitölteni.

Az adóbevallás beadási határideje a tárgyévet követő év március 31.

A bevallásban a m3 adatokat m3-re kerekítve kell megadni a kerekítés általános szabályai szerint, (azaz az 5 tizedesnél nagyobb értéket felfelé, az az alattiakat lefelé kell kerekíteni).

* A bevallás I. részét pontosan, a személyi okmányoknak megfelelően kell kitölteni.
* A bevallás II. részében az érintett ingatlan címét pontosan kell feltüntetni.
* A bevallás III. részét csak abban az esetben kell kitölteni , ha nem azonos a díjfizetővel.
* A bevallás IV. részének kitöltésekor kerül megállapításra a talajterhelési díj összege.

Magyarázatok a bevallás egyes soraihoz.

Az adó alapjának megállapítása:

* **A tárgyévben felhasznált vízmennyiség:**

A szolgáltató által nyújtott víz esetén az adatokat a rendelkezésre álló számlák, illetve ezek hiányában a VÍZMŰ-től kért igazolás alapján kell feltüntetni.

Egyedi vízbeszerzés esetén, ha van mérő, akkor a méréssel igazolt felhasznált vízmennyiséget kell figyelembe venni.

Ha egyedi vízbeszerzés úgy történik, hogy nincs mérőeszköz, akkor átalány alapján kell meghatározni a vízmennyiséget.

* **Locsolásra felhasznált vízmennyiség :**

Locsolási célú felhasználásra igénybe vett mennyiséget locsolási kedvezményként csak május 1-től szeptember 30-ig terjedő időszakra jutó vízfogyasztásnál lehet figyelembe venni.

* **A szennyvíztározóból elszállított víz mennyisége:**

A szennyvíztározóból elszállított víz mennyiségét csak a jogszabályoknak, illetve a helyi rendeletben meghatározott előírásoknak megfelelő szállítás esetében lehet figyelembe venni. A szállított mennyiséget számlával kell igazolni, továbbá rendelkezni kell olyan irattal, amely biztosítja, hogy a szennyvíz a jogszabályi előírásoknak megfelelő helyre kerül elszállításra.

A követelményeknek megfelelő számlákon feltüntetett összesített mennyiséget lehet a

bevallásban feltüntetni.

* **Az önkormányzati rendelet szerinti mentes vízmennyiség**

Az önkormányzat rendelete alapján figyelembe vehető kedvezményeket az 1. számú betétlapon kell feltüntetni. (1/2015.(II.5.) helyi rendelet 3.§)

* **A talajterhelési díj alapja:**

A talajterhelési díj korrigált alapját a bevallásban feltüntetettek szerint kell kiszámolni.

* **A talajterhelési díj kiszámítása**
* **A talajterhelési díj egységmértéke**

A talajterhelési díj egységárát a bevallás tartalmazza.

**- területérzékenységi szorzó**

* A területérzékenységi szorzó központilag meghatározott,a község területén 1,5.
* **A számított talajterhelési díj**

Az éves talajterhelési díjat a bevallásban megadott számítás alapján kell megadni forintra kerekítve.

* **Az önkormányzati rendelet szerinti díjkedvezmény**
* **Fizetendő talajterhelési díj**

A 2016. évben fizetendő díjat úgykell kiszámolni, hogy a kedvezményekkel csökkentett éves talajterhelési díj összegének 100 %-át kell venni.

* **Az adó megfizetése**

Az adó, a helyi önkormányzat rendeletében meghatározott – tárgyévet követő március 31. - határnapig kell megfizetni.